b'\n_START_ARTICLE_\n\xc5\xa0imun Durhamski\n_START_PARAGRAPH_\n\xc5\xa0imun Durhamski (eng. Symeon of Durham, Simeon of Durham)(umro poslije 1129.) je bio engleski kroni\xc4\x8dar i redovnik durhamskog priorata._NEWLINE_Kad se Vilim Saint-Calai\xc5\xa1ki vratio iz normanskog izgona 1091. godine, \xc5\xa0imun je vjerojatno bio s njime. Vremenom je postao precentor priorata, a primjerci njegovih pisanja su sa\xc4\x8duvani u nekoliko durhamskih knjiga, me\xc4\x91u kojima je Liber Vitae, t.zv. Kantorova knjiga (\xc4\x8diji tekst je morao a\xc5\xbeurirati budu\xc4\x87i da je to bilo dijelom njegove du\xc5\xbenosti precentora) te u kopijama njegovih povijesnih radova._NEWLINE_Auktorom je dvaju povijesnih radova koja su osobice vrijedna za sjeverne poslove, Libellus de Exordio atque Procursu istius, hoc est Dunelmensis, Ecclesie (Mala knjiga o podrijetlu i napredku ove Crkve, koja je durhamska) te povijesna zbirka Historia regum Anglorum et Dacorum.'